CELEX: 62009TN0280
Language: fi
Date: 2010-08-13 00:00:00
Title: Asia T-280/09: Kanne 13.8.2010 — Morte Navarro v. parlamentti

4.12.2010   
            
            
               FI
            
            
               Euroopan unionin virallinen lehti
            
            
               C 328/31
            
         Kanne 13.8.2010 — Morte Navarro v. parlamentti
   (Asia T-280/09)
   ()
   2010/C 328/53
   Oikeudenkäyntikieli: espanja
   
      Asianosaiset
   
   
      Kantaja: José Carlos Morte Navarro (Zaragoza, Espanja) (edustaja: asianajaja J. González Buitrón)
   
      Vastaaja: Euroopan parlamentti
   
      Vaatimukset
   
   
               —
            
            
               Euroopan parlamentin vetoomusvaliokunnan 5.5.2009 tekemä päätös, jonka numero on 202 660 ja jolla tämä hylkäsi vetoomuksen, jonka Morte Navarro oli tehnyt numerolla 1818-08, on kumottava, Morte Navarron Euroopan parlamentille numerolla 1818-08 tekemä vetoomus on otettava tutkittavaksi ja se on tutkittava laissa säädetyn menettelyn mukaisesti ja vastaaja on velvoitettava korvaamaan oikeudenkäyntikulut
            
         
               —
            
            
               toissijaisesti ja jos edellä mainittua vaatimusta ei hyväksytä, kyseinen 5.5.2009 tehty päätös on kumottava ja
            
         
               —
            
            
               Euroopan parlamentin vetoomusvaliokunta on velvoitettava tekemään uusi päätös siitä, voidaanko Morte Navarron vetoomus ottaa tutkittavaksi, ja vastaaja on velvoitettava korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Tämä kanne koskee Euroopan parlamentin vetoomusvaliokunnan 5.5.2009 tekemää päätöstä hylätä kantajan tekemä vetoomus, koska se ei selvästi kuulu Euroopan unionin toimivaltaan.
   Edellä mainitulla vetoomuksella kantaja vaati Euroopan parlamenttia aloittamaan tutkimuksen, jotta tämä vaatisi Euroopan unionista tehdyn sopimuksen 7 artiklan mukaisesti neuvostoa toteamaan, että Espanjan kuningaskunta loukkaa vakavasti ja jatkuvasti vapauden, kansanvallan, ihmisoikeuksien ja perusvapauksien kunnioittamisen sekä oikeusvaltion periaatteita, joista määrätään Euroopan unionista tehdyn sopimuksen 6 artiklan 1 kohdassa.
   Vaatimustensa tueksi kantaja vetoaa riidanalaisen päätöksen asianmukaisten perustelujen puuttumiseen, koska se ei sisällä minkäänlaisia perusteluja, joiden perusteella kantaja voisi tällä hetkellä tuntea syyt ja perusteet, jotka saivat Euroopan parlamentin vetoomusvaliokunnan hylkäämään hänen vetoomuksensa, lukuun ottamatta väitettä, jonka mukaan esitetty kysymys ei selvästi kuulu Euroopan unionin toiminta-alaan.